Wodowe Hendrichecy. Serbske šulske towarstwo přeprošuje serbske dźěći a swójby, bydlace w Hornjej a Delnjej Łužicy, na zhromadny kónc tydźenja. Tón wotměwa so 21. do 24. oktobra w dźěćacym wočerstwjenišću Querxenland we Wodowych Hendrichecach. Lětsa steji zetkanje pod hesłom „Wódny muž na pućowanju“. Přinošk na swójbu z połnym zastaranjom wučinja 240 eurow. Přizjewjenja su hač do 14. oktobra 2022 pod mejlowej adresu móžne. Dalše informacije za zajimcow steja na webstronje SŠT.
Dalše šćěpjenje bórze móžne
Budyšin. Wot 4. oktobra budźe móžno so ze šćěpiwom šćěpić dać, kotrež je na wšelake omikron-warianty koronawirusa přiměrjene. Za to poskićeja šćěpiwo předewzaća BionNTech/Pfizer. Zo bychu čakanske časy pomjeńšili, su šćěpjenja jeno z předchadźacym terminowym dojednanjom přez onlinowy portal móžne, kaž Němski Čerwjeny křiž tele dny zdźěli. Rjadowanje płaći za wšitke prěnje, druhe abo dalše šćěpjenja. Terminy hodźa so knihować pod .
Třinarodny fachowy forum
Radwor. Radworske Kupowe zjednoćenstwo z.t. přeprošuje na łójenje rybow z Kupoweho hata. Tule sobotu, 1. oktobra, móža sej zajimcy při haće čerstwu a kurjenu rybu kupić abo na městnje tež hnydom zjěsć. Dale poskićuja wšelake jědźe z gulašoweje kanony. W srjedźišću podawka pak steja dźěći, kotrež dožiwja jón ze wšěmi zmysłami. Wažne je, zo maja wone drastu sobu, zo móža so po potrjebje předrasćić. Zarjadowanje wotměwa so we wobłuku Łužiskich rybjacych tydźenjow. Dalše informacije pod .
Na film do Chrósćic
Chrósćicy. W Chróšćanskej wjacezaměrowej hali „Jednota“ móža sej zajimcy wutoru, 4. oktobra, we 18 hodź. filmy na temu „Krabat“ wobhladać, zdźěli Chróšćanski gmejnski zarjad. Zarjadowanje wotměje so w zwisku z Krabatowym tydźenjom. Zajimcy su na bjezpłatny poskitk přeprošeni.
Myška w Lessingowym měsće
Wojerecy. We Wojerowskim centrumje za zežiwjenje a zela Křesćansko-socialneho kubłanskeho skutka wotměwaja jutře dalše zarjadowanje w rjedźe „Klewernje a kreatiwnje warić“. Pod hesłom „Nazymska kuchnja połna witaminow“ nastanje na dźěćacej a młodźinskej farmje tři- do štyridźělny meni. Předewšěm z regionalnych a sezonalnych produktow móža zajimcy wšelke jědźe warić. Štóž chce so wobdźělić, njech so pod telefoniskim čisłom 03571 979164 abo emejlnje pod přizjewi. Popłatk płaći sydom eurow.
Na čitanje do Hrodźišća
Slepo. Serbske šulske towarstwo z. t. a Serbski Sokoł z. t. přeprošujetej srjedu, 28. septembra, na sportowe wubědźowanje „Sportej zdar 2022“ do Slepoho. Na nim wobdźěla so wuknjacy 7. do 9. lětnika serbskich wyšich šulow a Budyskeho Serbskeho gymnazija. W šěsć disciplinach wojuja šulerki a šulerjo wo dypki. W srjedźišću sportowych wurisanjow steji nałožowanje serbšćiny. Projekt spěchuje Załožba za serbski lud ze srědkow idejoweho wubědźowanja „Rěč wjaza. Rěc zwězujo. Sorbisch verbindet.“.
Žnjensku krónu a wěnc nawili
Budyšin. Serbski ludowy ansambl přeproša jutře, pjatk, 23. septembra w 19.30 hodź. do Budyskeho Serbskeho domu. W srjedźišću steji komornohudźbne tworjenje Korle Awgusta Kocora. Čłonojo orchestra předstaja w prěnim dźělu wječorka kompozicije za smyčki a klawěr, kaž Trio za husle, violoncello a klawěr, Sonatinu čo. 2 G-dur za husle a klawěr a tež smyčkowy kwartet. Twórba Liany Bertókoweje „Hommage á Kocor“ za dwaj hłosaj, husle a klawěr zahaji druhi dźěl koncerta, čerpacy z bohateho pokłada pěsnjow załožerja serbskeje wuměłskeje hudźby. Tak zaklinči twórba „Tři norwegske pěsnje“ z pózdnjeho tworjenja Kocora. Štyri spěwy ze „Šěsć serbskich spěwow“ je młody komponist swojemu wučerjej Karlej Eduardej Heringej wěnował. Na kóncu zaklinčitej hišće kompoziciji za ansambl drjewowych dujerjow. Je to wobdźěłanje spěwa „Pój, wječoro, k nam rjany“ wot Jana Cyža a „Kocoriana-Suite“ za dujerski kwintet čo. 2 wot Jana Pawoła Nagela.
Najstarša Budyšanka zemrěła
Wojerecy. Předsydstwo župy „Handrij Zejler“ přeprošuje wšěch zajimcow na přichodnu „Rěčnu swětłownju“ štwórtk, 22. septembra, we 18 hodź. do bróžnje Wojerowskeho domu Domowiny. Nimo serbskeje bjesady pokazaja film wo poslednim serbskim kwasu w Ćisku z lěta 1953. Dalša tema budźe kermuša. Rjad zetkanjow „Rěčna swětłownja“ hodźi so wosebje tež za serbsce wuknjacych.
Kursy za staršich
Budyšin. Budyska žónska iniciatiwa w Kamjentnym domje přeprošuje na nowy rjad zarjadowanjow za staršich. Te wotměja so w ramiku projekta „Familie leben – Swójbu žiwi być“ w kooperaciji z Budyskim žónskim centrumowww.fbs-biw.de.
Ralbicy-Rožant. Wohnjowa wobora gmejny Ralbicy-Róžant chce wot jutřišeho 14 nowych kameradow za swójsku woboru wukubłać, zdźěli nawoda wobory Michael Maywald. Telko dorosta njejsu wot časa měrliweje rewolucije wjace měli. Wuspěch žada sej tójšto podpěry swójskeje wobory kaž tež wukubłarjow pódlanskich gmejnow, kotrež projekt přesadźa. Přichodni wohnjowi wobornicy so prěni króć jutře we 18 hodź. w Ralbičanskej Starej šuli zetkaja.
Na koncert
Budyšin. W Budyskim Kamjentnym domje wotměje so jutře, wutoru, wječor w 20 hodź. koncert ze skupinu Big Trunk. Trio ze sprjewineho města, kotrež z lěta 2009 a nětko jako kwartet hudźi, orientuje so na hudźbne směry wot Black Sabbath do Melvins a twori sam progresiwno-psychedeliski Stoner Rock. Při dobrym wjedrje wotměje so koncert na dworje Kamjentneho domu, pod hołym njebjom.
Pytaja hodowny štom
slv_Latn ces_Latn slv_Latn bos_Latn szl_Latn szl_Latn pol_Latn ces_Latn szl_Latn szl_Latn szl_Latn isl_Latn szl_Latn als_Latn pol_Latn ces_Latn pol_Latn szl_Latn bos_Latn szl_Latn pol_Latn